ব্যাঙ্ক জালিয়াতি, অনিল আম্বানির বাড়িতে CBI, সকাল থেকেই তল্লাশি

ওয়েবডস্ক- ব্যাঙ্ক জালিয়াতির (Bank Fraud) মামলায় শিল্পপতি অনিল আম্বানির (Industrialist Anil Ambani) মুম্বইয়ের (Mumbai) বাসভবনে তল্লাশি চালাল সিবিআই (CBI)। ৩,০৭৩ কোটি টাকার ব্যাঙ্ক জালিয়াতির মামলা রয়েছে তার বিরুদ্ধে।

শনিবার সকাল ৭ টা নাগাদ কেন্দ্রীয় আধিকারিকরা নাগাদ ক্যাফে প্যারেড সিউইন্ডে (Parade Seawind) আম্বানির বাসভবনে পৌঁছান। টিমে ছিলেন সাত থেকে অ্যাটজন আধিকারিক। তল্লাশি চলাকালীন অনিল আম্বানি ও তার পরিবার বাসভবনে উপস্থিত ছিলেন।  অনিলের বিরুদ্ধে সব মিলিয়ে ১৭ হাজার কোটি টাকার তছরুপের অভিযোগ রয়েছে।  ওই বিপুল পরিমাণ ঋণের অন্তত ২ হাজার কোটি টাকা স্টেট ব্যাঙ্ক থেকে পাওয়া। সম্পত্তি বেচে পাওনাদারদের দেনা মেটানোর চেষ্টা করছেন তিনি, কিন্তু সমস্যা মিটছে না।

এর আগে গত ৪ অগাস্ট একই ব্যাঙ্ক প্রতারণার অভিযোগ আনে অনিল আম্বানির বিরুদ্ধে। আর্থিক তছরুপ প্রতিরোধ আইনে অনিল আম্বানিকে তলব করে ইডি। সেই মতো হাজির দিয়েছিলেন অনিল। চলতি মাসেই আম্বানিদের প্রায় ৫০টি ঠিকানায় তল্লাশি চালিয়েছিল ইডি।

অনিল আম্বানিদের বিরুদ্ধে জালিয়াতির অভিযোগ তুলেছে স্টেট ব্যাঙ্ক অফ ইন্ডিয়ার (এসবিআই)। দায়ের হওয়া অভিযোগের ভিত্তিতেই সিবিআই অনিল আম্বানি, তাঁর ব্যবসায়িক প্রতিষ্ঠান এবং অন্যান্যদের বিরুদ্ধে নতুন করে দিল্লিতে এফআইআর দায়ের হয়েছে।  রিলায়েন্স কমিউনিকেশনস এবং তার প্রোমোটিং ডিরেক্টরকে ‘ফ্রড’ হিসাবে উল্লেখ করেছে স্টেট ব্যাঙ্ক অফ ইন্ডিয়া। সংস্থার বিরুদ্ধে ৩,০৭৩ কোটি টাকার জালিয়াতির অভিযোগ করেছে এসবিআই।

আরও পড়ুন- নাড্ডার পর সর্বভারতীয় সভাপতির কুর্সিতে কাকে বসাবে BJP?

সিবিআই সূত্রের খবর, এসবিআই মনে করছে তাঁদের দেওয়া ঋণ সঠিকভাবে ব্যবহার করেনি রিলায়েন্স। টাকা তছরূপ করেছে। সেই কারণে এই দেউলিয়া। সত্যিই কোনও তছরূপ হয়েছে কিনা তা খতিয়ে দেখার চেষ্টা করছে সিবিআই। সেই লক্ষ্যেই শনিবারের তল্লাশি। এর আগে ২০২৩ সালে ইডি তলব করেছিল অনিলকে। ২০২০ সালেও একবার অনিল আম্বানিকে তলব করেছিল ইডি। ইয়েস ব্যাংকের ঋণ মামলায় তাঁর নাম জড়ায়। ব্যাঙ্ক জালিয়াতি মামলায় অনিল অম্বানির সংস্থা রিলায়্যান্স কমিউনিকেশন (আরকম) বিরুদ্ধে মামলা দায়ের করল সিবিআই। কেন্দ্রীয় অর্থ মন্ত্রকের প্রতিমন্ত্রী পঙ্কজ চৌধুরী গত মাসে লোকসভায় জানান, গত ২৪ জুন ব্যাঙ্ক আরবিআই-কে প্রতারণার বিষয়টি জানিয়েছে। এই বিষয়ে মামলা দায়ের করার প্রক্রিয়া শুরু করেছে সিবিআইয়ের সঙ্গে।

দেখুন আরও খবর-